Προστασία ακτών και βιοποικιλότητα
Creators: name: Μπούγλα, Ευαγγελία Ευθυμίου
Publisher: name: Aristotle University of Thessaloniki
Year: 2016
Subjects: Τεχνητή αναπλήρωση
Κυματοθραύστες
Τεχνητοί ύφαλοι
Beach nourishment
Breakwaters
Artificial reefs

description: Η παρούσα μεταπτυχιακή εργασία είχε ως σκοπό μια βαθύτερη αναζήτηση, ανάλυση και εκτίμηση των περιβαλλοντικών επιπτώσεων που συνοδεύουν τα παράκτια έργα προστασίας ακτών. Μόλις πρόσφατα η παγκόσµια επιστηµονική κυρίως κοινότητα αρχίζει να συνειδητοποιεί την ύπαρξη του περιβαλλοντικού και οικολογικού αποτυπώµατος που αφήνουν τα έργα που καταπολεμούν τη διάβρωση των ακτών. Το θέμα, το οποίο είναι μέγιστης σημασίας, αξιολογείται από τη σκοπιά της επίδρασης στη βιοποικιλότητα των περιοχών. Ενώ οι περιβαλλοντικές επιπτώσεις της τεχνητής αναπλήρωσης έχουν εξεταστεί μέσα από έναν σημαντικό αριθμό ερευνών και αυτές των κυματοθραυστών έχουν μελετηθεί μέσω μιας τουλάχιστον μεγάλης διεθνούς έρευνας, πολλές από αυτές παρουσιάζουν αμφίβολης ποιότητας συμπεράσματα. Επιπλέον, πολλά συμπεράσματα διαφορετικών ερευνών είτε δε διασταυρώνονται μέσω αυτών, είτε είναι τελείως αντικρουόμενα. Παράλληλα, υπάρχει έλλειψη δεδομένων σχετικά με την επιρροή της θολερότητας στους θαλάσσιους οργανισμούς, τόσο υπό φυσικές συνθήκες όσο και υπό επαναλαμβανόμενες εργασίες τοποθέτησης ιζήματος στις ακτές. Αν προστεθούν σε αυτές τις συνθήκες η υπεραλιεία και οι λοιπές μορφές περιβαλλοντικής υποβάθμισης, γίνεται εμφανές ότι οι οργανισμοί πρέπει να υπερπηδήσουν όχι μόνο το εμπόδιο του παράκτιου έργου αλλά και τα εμπόδια που θέτουν άλλοι παράγοντες, στο δρόμο τους προς την επαναφορά τους στις πρότερες φυσικές συνθήκες ζωής τους. Με την πάροδο του χρόνου προστίθενται νέες παράμετροι προς εξέταση, με αποτέλεσμα κάποιες έρευνες του παρελθόντος να κρίνονται ελλιπείς και να συμπληρώνονται από παρούσες μελέτες. Συγκεκριμένα, αρχικά η εργασία εστιάζει στις επιπτώσεις της τεχνητής αναπλήρωσης ακτών με άμμο, ενώ παρουσιάζονται όλες οι εμπλεκόμενες παράμετροι οι οποίες αυξομειώνουν το μέγεθος των επιπτώσεων. Στη συνέχεια καταγράφονται οι αντίστοιχες συνέπειες από την κατασκευή κυματοθραυστών παράλληλων προς την ακτή, έξαλων αλλά και βυθισμένων. Τέλος, η εργασία ασχολείται με την κατασκευή των τεχνητών υφάλων και πραγματεύεται τον τρόπο που ένας βυθισμένος κυματοθραύστης μπορεί να έχει ταυτόχρονα τα χαρακτηριστικά ενός τεχνητού υφάλου και να αποτελεί πόλο έλξης θαλάσσιας ζωής. Για το σκοπό αυτό, παρατίθενται στοιχεία μελετών και εκτιμήσεων επιστημόνων από περιοχές σε όλο τον κόσμο, ενώ παρουσιάζονται τα συνοπτικά αποτελέσματα αυτών. Πραγματοποιείται μια απόπειρα εμφάνισης λεπτομερών στοιχείων σχετικά με τον οικολογικό αντίκτυπο που έχει κάθε παράκτιο έργο σε κάθε γένος αλλά και είδος ζωικού και φυτικού οργανισμού. Εν τέλει, δίνονται κάποια προσωπικά συμπεράσματα που αποτελούν προσωπικές προτάσεις με σκοπό την αύξηση της αξίας των οικοσυστημάτων με τη χρήση των κατάλληλων παράκτιων έργων προστασίας ακτών.
description: This postgraduate thesis aimed a deeper research, analysis and environmental impact assessment accompanying coastal protection projects. Just recently the global scientific community begins to realize the existence of environmental and ecological footprint left by projects that combat coastal erosion. The issue, which is of utmost importance, is evaluated in terms of the impact on biodiversity of the affected areas. While the environmental impacts of beach nourishment have been examined through a significant number of studies and those of breakwaters have been studied by means of at least one major international research, many of these are of dubious conclusions. Moreover, a lot of the results of different studies do not agree on every term, or are completely contradictory. At the same time, there is a lack of data on the influence of turbidity on marine organisms, both under natural conditions and under repeated beach nourishment on the coast. If overfishing and other forms of environmental degradation are added to these conditions , it becomes evident that living organisms have to overcome not only the barrier of the coastal protection project but also the obstacles set by other factors, on their way to reset them to their earlier natural living conditions. Throughout the years, newly added parameters are to be tested, as a result past research is considered incomplete and is being completed by current studies. Specifically, this thesis initially focuses on the effects of beach nourishment, thus presents all the relevant parameters that increase or decrease the size of the impact. Then the respective consequences of the construction of breakwaters, parallel to the coast, above water or submerged are recorded . Finally, this thesis deals with the construction of artificial reefs and discusses how a submerged breakwater can simultaneously have the characteristics of an artificial reef and make a marine life attraction pole. For this purpose, data from studies and scientists’ assessments are presented from regions around the world and their results are also presented in short. This is an attempt to display detailed information on the ecological impact of each coastal project on each genus and species of animal and plant organism. Finally, some personal conclusions are given, which are personal recommendations to increase the value of ecosystems using the appropriate coastal protection works.